text: 106. ΠΡΟΕΔΡΙΚΟ ΔΙΑΤΑΓΜΑ υπ’ αριθμ. 354 της 30 Σεπτ. / 16 Οκτ. 1998 (ΦΕΚ Α΄  235) Ρύθμιση καθυστερούμενων εισφορών σε δόσεις από το ΤΣΑ, μερικών κατηγοριών ασφαλισμένων αυτού. Έχοντας υπόψη: 1.Τις διατάξεις του άρθρ. 10 του Νόμ. 984/79 «περί τροποποιήσεως της περί ΤΣΑ νομοθεσίας, υπαγωγής των μισθωτών οδηγών αυτοκινήτων εις την ασφάλιση του ΙΚΑ και άλλων τινών διατάξεων» (ΦΕΚ 244/79 Α). 2.Τις διατάξεις του άρθρ. 23 παρ. 1 εδαφ. ιε και άρθρ. 27 παρ. 1 εδαφ. δ του Νόμ. 1558/85 «Κυβέρνηση και Κυβερνητικά Όργανα» (137Α) του Π.Δ. 372/95 «Μεταφορά της Γενικής Γραμματείας Κοινωνικών Ασφαλίσεων από το Υπουργείο Υγείας, Πρόνοιας και Κοινωνικών Ασφαλίσεων στο Υπουργείο Εργασίας» (201Α). 3.Την 80078/4-10-1996 κοινή απόφαση του Πρωθυπουργού και του Υπουργού Εργασίας και Κοινωνικών Ασφαλίσεων (ΦΕΚ 924 Β), «Ανάθεση αρμοδιοτήτων στον Υφυπουργό Κοινωνικών Ασφαλίσεων». 4.Τις διατάξεις του άρθρ. 15 παρ. 5 του Π.Δ. 213/92 «Οργανισμός της Γενικής Γραμματείας Κοινωνικών Ασφαλίσεων του Υπουργείου Υγείας, Πρόνοιας και Κοινωνικών Ασφαλίσεων (102 Α). 5.Την 975/97 απόφαση του Διοικητικού Συμβουλίου του ΤΣΑ που λήφθηκε στην Συνεδρίαση της 20/11/97. 6.Τη γνώμη του Συμβουλίου Κοινωνικής Ασφάλειας που διατυπώθηκε κατά την 32η/16-3-98 συνεδρίασή του. 7.Τις διατάξεις του άρθρ. 27 του Νόμ. 2081/92 (154 Α), σχετικά με τον έλεγχο των δαπανών, που προκαλούν οι Κανονιστικές Διοικητικές πράξεις, βάσει των οποίων γίνεται γνωστό ότι από το Π.Δ/γμα αυτό δεν προκαλείται δαπάνη σε βάρος του Κρατικού Προϋπολογισμού ούτε του Προϋπολογισμού του ΤΣΑ. (Μετά τη σελ.1390,294) Σελ. 1390,295 Τεύχος 1327 Σελ. 35 Ταμείο Ασφαλίσεως Αυτοκινητιστών (Τ.Σ.Α.) 39.Ν.β.104-106 164 8.Την 295/98 γνωμοδότηση του Ε΄ τμήματος του Συμβουλίου της Επικρατείας μετά από πρόταση του Υφυπουργού Εργασίας και Κοινωνικών Ασφαλίσεων, αποφασίζουμε: Άρθρο 1 Οι ασφαλισμένοι του ΤΣΑ που αναφέρονται στο άρθρ. 1 παρ. 1 εδαφ. στ, του Π.Δ. 669/81 (169 Α), οι ιδιοκτήτες που έχουν την χρήση και εκμετάλλευση ή χρησιούχοι και εκμεταλλευτές δημόσιας χρήσης φορτηγών αυτοκινήτων, που προέρχονται από αντικατάσταση τριτρόχου, καθώς και οι ιδιοκτήτες δημόσιας χρήσης αυτοκινήτων που προέρχονται από τις κατηγορίες αμαξηλατών – καραγωγέων ή λεμβούχων και οι ιδιοκτήτες δημόσιας χρήσης αυτ/των, που εξυπηρετούν τακτικές συγκοινωνίες αγόνων γραμμών, δύνανται μετά από αίτησή τους, η οποία υποβάλλεται εντός προθεσμίας 1 έτος από την 1η του επόμενου μηνός της δημοσίευσης του παρόντος, να ρυθμίζουν κεφαλαιοποιημένες τις προς το ΤΣΑ οφειλές τους από καθυστερούμενες ασφαλιστικές εισφορές, πρόσθετα τέλη και λοιπές επιβαρύνσεις ως εξής: α.Το ύψος των καθυστερούμενων ασφαλιστικών εισφορών υπολογίζεται με βάσει το ισχύον ασφάλιστρο κλάδου σύνταξης ΤΣΑ και κλάδου Ασθένειας ΙΚΑ κατά τον χρόνο υποβολής της αίτησης τους οφειλέτη μετά των αναλογούντων προσθέτων τελών και λοιπών προσαυξήσεων. β.Η κατά το προηγούμενο εδάφιο κεφαλαιοποιούμενη συνολική οφειλή καταβάλλεται σε μηνιαίες δόσεις ο αριθμός των οποίων δεν μπορεί να υπερβαίνει, τις 60, με την προϋπόθεση της καταβολής υπό του οφειλέτου των τρεχουσών εισφορών και προκαταβολής τουλάχιστον του 1/10 της κεφαλαιοποιούμενης συνολικής οφειλής. γ.Η μη εμπρόθεσμη καταβολή 3 δόσεων συνολικά καθώς και η μη καταβολή των τρεχουσών εισφορών συνεπάγεται την αμετάκλητη απώλεια του παρασχεθέντος ευεργετήματος της τμηματικής εξόφλησης των οφειλομένων εισφορών και καθιστά άμεσα απαιτητό το σύνολο του οφειλόμενου ποσού, το οποίο υπολογίζεται βάσει του ασφαλίστρου που ισχύει κατά την ημέρα εξοφλήσεως, μαζί με τα αναλογούντα πρόσθετα τέλη και τις λοιπές επιβαρύνσεις. Άρθρο 2 Η ισχύς του Διατάγματος, αρχίζει από την 1η του επόμενου μήνα της δημοσίευσής του στην Εφημερίδα της Κυβερνήσεως. Σελ. 1390,296 Τεύχος 1327 Σελ. 36 Με το Νόμ. 2676/4-5 Ιανουαρίου 1999 (ΦΕΚ Α΄ 1), Τόμ. 39 σελ. 299, συστήθηκε Οργανισμός Ασφάλισης Ελευθέρων Επαγγελματιών (Ο.Α.Ε.Ε.) με αυτοτελείς Κλάδους Σύνταξης και Υγείας. Στην ασφάλιση του συνιστώμενου οργανισμού υπάγονται υποχρεωτικά οι ασκούντες επάγγελμα υπαγόμενο στην ασφάλιση του ΤΣΑ καθώς και το τακτικό προσωπικό του Τ.Σ.Α., το οποίο και καταργείται μόλις καταρτισθεί με το Π.Δ. ο Οργανισμός του Ο.Α.Ε.Ε., που προβλέπεται από την παρ. 2 άρθρ. 12 του παραπάνω Νόμ. 2676/1999. Για την τακτοποίηση των οικονομικών υποχρεώσεων του ΤΣΑ προς το ΙΚΑ (κλάδος Ασθενείας), βλέπε επίσης παρ. 1 άρθρ. 4 Νόμ. 2676/1999. Τέλος βλέπε και άρθρ. 72 ιδίου Νόμ. 2676/1999 για την εξαίρεση πρώτων τρικυκλιστών από το ΤΣΑ. 107. ΑΠΌΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ22.οικ.266 της 25 Φεβρ. / 11 Μαρτ. 1999 (ΦΕΚ Β΄  208) Καθορισμός της ασφαλιστικής εισφοράς του Κλάδου Σύνταξης του Τ.Σ.Α. 